गुवाहाटी,8  सेप्टेमबर :आसामाव साननैनि गोलाव हाबाफारि लानानै फैनाय सा - सानजा गौथुमनि जथुमाव बाहागो लानानै आसाम राज्योआव फोसावजानायनि हब्तासे उनाव राज्योआव  19  लाख सुबुंफोरखौ आबुं नोगोरारि सोदांनाय फारिलाइ फोसावजानायनि बेलायाव मिरुनि न'खर बिफाननि मन्थ्रि अमित चाह बुंदोंदि सासेबो आयेन बेरेखायै हाबसनफैनाय गुबुनारिया थानो मोननाय नङा होनना रोखायै बुंथियो ।आसाम खुंथायारि स्टाफ फरायसालिमायाव खुंफुंजानाय सा - सानजा गौथुम सुंद'यै एन ए सि नि गा  68  थि प्लेनारि जथुम्मायाव नुजानानै सोलिफु दाननि सनिबारनि सानजोफुयाव सा सान्जा गासै गं  8  राज्योनि गिबि मन्थ्रिफोरजों गुवारै सावरायनाय जायो ।नोगोरारि सोदांनाय फारिलाइ खौ लानानै दैखांनाय गोख्रों फिनजाथायनि बेलायावगुबुन गुबुन दोलो आफाद आरो सरासनस्रा राज्यो - राजाखौ रोखायै मिथिहोयोदि बिदेशी महरै गनायजानाय सासेबो सुबुंखौ भारत सोरखारा थानो होआ बेयो जोंनि सोरखारनि सिमान ।